Forholdet mellom Jernverket og Christiania Spigerverk ble vanskelig fra 1978 fremover da de konkurrerte om det norske markedet. Jernverket ønsket å få tilgang til mer stålskrap og større salg av stål på hjemmemarkedet. Spesielt ble forholdet dårlig da Jernverket startet planleggingen av en fabrikk for armeringsnett i Sør-Norge. Med denne ville en komme i direkte konkurranse med Spigerverk i tillegg til at kapasiteten innenfor finvalseverkene ville være langt større en hjemmemarkedets behov.